IIG บวก 3% โบรกฯ แนะซื้อเป้า 27.50 บ. ชี้ผลงานโตเด่น รับกระแส “New Normal”
IIG บวก 3% โบรกฯ แนะซื้อเป้า 27.50 บ. ชี้ผลงานโตเด่น รับกระแส “New Normal” ล่าสุดอยู่ที่ 21.90 บาท บวก 0.70 บาท หรือ 3.30% มูลค่าซื้อขาย 22.86 ล้านบาท
IIG บวก 3% โบรกฯ แนะซื้อเป้า 27.50 บ. ชี้ผลงานโตเด่น รับกระแส “New Normal” ล่าสุดอยู่ที่ 21.90 บาท บวก 0.70 บาท หรือ 3.30% มูลค่าซื้อขาย 22.86 ล้านบาท
5 พ.ย. 2563

ผู้สื่อข่าวรายงานว่า ราคาหุ้น บริษัท ไอแอนด์ไอ กรุ๊ป จำกัด (มหาชน) หรือ IIG ล่าสุด ณ เวลา 11.38 น. อยู่ที่ 21.90 บาท บวก 0.70 บาท หรือ 3.30% สูงสุดที่ 22.10 บาท ต่ำสุดที่ 21.50 บาท ด้วยมูลค่าซื้อขาย 22.86 ล้านบาท

ทั้งนี้ บล.บัวหลวง ระบุในบทวิเคราะห์ว่า เทรนด์เทคโนโลยีจำนวนมากกำลังเร่งตัวขึ้นอย่างรวดเร็วท่ามกลางตัวกระตุ้นอย่าง COVID-19 สำหรับในประเทศไทยยังมีหุ้นกลุ่มเทคโนโลยีที่ซ่อนตัวอยู่ในหลายฟังก์ชั่นของธุรกิจและกำลังอยู่ในแนวโน้มขาขึ้นของการเติบโต แนะนำหุ้นเด่นกลุ่มเทคโนโลยีของไทย 5 บริษัทสำหรับเข้าซื้อในตอนนี้เพื่อรับกับโลก new normal สำหรับการลงทุนในหุ้นเหล่านี้อาจมีข้อจำกัดจากขนาดของหุ้นที่เล็ก (จิ๋วแต่แจ๋ว) เราขอเสนอกลยุทธ์การลงทุนในรูปแบบ synthetic ETF (ETF จำลอง) เพื่อเฉลี่ยน้ำหนักพอร์ตการลงทุนหุ้นกลุ่มเทคโนโลยีของไทย
ดังนั้นจึงให้คำแนะนำหุ้นกลุ่มเทคโนโลยี 3 ตัว ด้วยคำแนะนำ “ซื้อ” ได้แก่ IIG (ราคาเป้าหมาย ณ สิ้นปี 2564 ที่ 27.50 บาท), YGG (ราคาเป้าหมาย 15.50 บาท) และ BOL (ราคาเป้าหมาย 7.70 บาท) และยังคงยืนยัน ซื้อ สำหรับหุ้น 2 ตัวที่เราให้คำแนะนำมาก่อนหน้านี้ ได้แก่ HUMAN (ราคาเป้าหมาย 12 บาท) และ NETBAY (ราคาเป้าหมาย 42 บาท)
โดยประเด็นการลงทุนหลักสำหรับหุ้นกลุ่มเทคโนโลยีที่ให้คำแนะนำ 5 บริษัท สมควรซื้อขายบนมูลค่าระดับสูงจากแนวโน้มการเติบโตในภาวะ new normal โดยปกติหุ้นที่เทรดบนมูลค่าหุ้นระดับสูงจะได้แรงหนุนมาจากความคาดหวังของกำไรที่มีแนวโน้มเติบโตแข็งแกร่งการเติบโตอย่างรวดเร็วของอุตสาหกรรม, โมเดลธุรกิจที่ขยายตัวได้ง่ายและปัจจัยสนับสนุนต่อโอกาสของอัตรากำไรที่ขยายตัวในระยะยาว เชื่อว่าหุ้นกลุ่มเทคโนโลยีทั้ง 5 บริษัทจะผ่านบททดสอบทั้ง 3 ประการ